**Njoftim!**

Njoftohen të gjithë studentët e Ciklit të Parë dhe të Dytë të Fakultetit, se ka filluar aplikimi për bursa dhe përjashtim/ reduktim të tarifës së shkollimit për vitin akademik **2022-2023** **nga data 27/10/2022 deri në datën 18/11/2022**

**Cikli i Parë (Bachelor)**

Të gjithë studentët e vitit të parë, të dytë dhe të tretë të Ciklit të Parë, mund të dorëzojnë dokumentat sipas katëgorive përkatëse , për të përfituar bursë ose për t’u përjashtuar nga tarifa e shkollimit pranë Departamenteve të Gjuhëve për të cilat studiojnë. Në qoftë se studenti plotëson kushtet për të përfituar edhe bursë edhe përjashtim nga tarifa, ai duhet të përgatisë dokumentat për të aplikuar dhe do dorëzojë pranë departamentit dokumentat për bursë edhe për përjashtim nga tarifa.

**Cikli i Dytë (Master Shkencor apo Profesional)**

Të gjithë studentët e vitit të parë dhe të dytë të Ciklit të Dytë, mund të dorëzojnë dokumentat sipas kategorive përkatëse, për të përfituar reduktim të tarifës së shkollimit në masën 50% të saj. Dorëzimi i dokumentacionit do të bëhet pranë Departamenteve të Gjuhëve për të cilat studiojnë.

**Dorëzimi i dokumentacionit për Ciklin e Parë dhe të Dytë do të bëhet nga ora 1100 deri në orën 1400 .**